મારે એ પણ જણાવવું અને સ્વીકારવું જ જોઈએ કે કંપની રજીસ્ટર કરાવવા માટેનું આ કામ જે ચાર્ટર્ડ એકાઉન્ટન્ટને સોપવામાં આવ્યું હતું તેમને આપણા આ ઉદ્દેશોની કે આપણા સમયની કોઈ જ કદર ન હતી, આ કામ માટેની સાચી કાર્ય-પ્રક્રિયા બાબતે તેમજ એક કંપની રજીસ્ટર કરાવવા માટે 'રજીસ્ટ્રાર ઓફ કંપનીઝ'ની કચેરીની જરૂરીયાતો અંગે પણ તેમને બહુ જ ઉપરછલ્લું જ્ઞાન હતું તેમજ નૈતિક મુલ્યો બાબતે પણ ખાસ કોઈ આદર-ભાવ ના હતો. તેવા ચાર્ટર્ડ એકાઉન્ટન્ટ દ્વારા મને સતત આશ્વાસન આપવામાં આવતા હતા જેના ઉપર આધાર રાખીને મેં એક વર્ષ પસાર તો શું કર્યું હતું, વેડફી નાખ્યું હતું. અંતે, મારે, તેમને એક કોરાણે મુકીને મેં અન્ય એક વ્યાવસાયિક ચાર્ટર્ડ સેક્રેટરીની સેવાઓ મેળવીને આ કંપનીની નોંધણી કરાવી પડી. હું એટલું જ માનું છું કે જો આ કામ મેં પહેલેથી મારા પોતાના હાથમાં લઈને જાતે જ હાથ ધાર્યું હોત તો ખુબ સારું થાત !!!